ΓΡΑΠΤΗ ΕΡΩΤΗΣΗ P-0910/00

υποβολή: Margot Keler (PSE) προς την Επιτροπή

(21 Μαρτίου 2000)

Θέμα: Διασυνοριακή βιομηχανική περιοχή Aachen-Heerlen

Η διασυνοριακή περιοχή Avantis, που βρίσκεται μεταξύ των πόλεων Aachen και Heerlen στα γερμανοολλανδικά σύνορα αναγνωρίζεται και ενισχύεται από την Ε.Ε. ως ένα παραδειγματικό ευρωπαϊκό πρόγραμμα. Η αρχή των εργασιών έγινε το Σεπτέμβριο του 1998. Έχουν δαπανηθεί δε 30 εκατ. ευρώ. Όμως, επί του παρόντος, η εν λόγω βιομηχανική περιοχή αποτελεί αντικείμενο διαφόρων προσφυγών τόσο στην Ολλανδία όσο και στην Ομοσπονδιακή Δημοκρατία της Γερμανίας. Επιπλέον εκκρεμεί στο Ευρωπαϊκό Κοινοβούλιο η αναφορά αριθ. 685/96 επ' αυτού του θέματος.

Υπεύθυνος για τις νομικές και πολιτικές πρωτοβουλίες και την αναφορά κατά της διασυνοριακής βιομηχανικής περιοχής Avantis είναι ο Naturschutzverband Deutschland NABU (Σύνδεσμος για τη Διατήρηση της Φύσης στη Γερμανία), μια ένωση της πόλεως Aachen.

Ερωτούμε την Επιτροπή:

1. Αληθεύει ότι σύμφωνα με το γερμανικό νόμο ο NABU είχε εμπλακεί στη διαδικασία του προγραμματισμού ως αναγνωρισμένος σύνδεσμος προστασίας του περιβάλλοντος και θα πρέπει ως εκ τούτου να θεωρηθεί ως εταίρος στην όλη διαδικασία;

2. Ισχύει ότι οπάλληλος Olivier Schall της ΓΔ XI D 02 που ήταν αρμόδιος για την εκπόνηση του προγράμματος Aventis, είναι επίσης μέλος του NABU και στην περίπτωση αυτή, η Επιτροπή δεν θεωρεί ότι:

α) πρόκειται για μια περίπτωση μεροληψίας;

β) αυτό είναι ασυμβίβαστο με τις οδηγίες περί διαφάνειας που έχει καθορίσει η Επιτροπή;

3. Ισχύει ότι σχετικά με τα περιβαλλοντικά προβλήματα για τη βιομηχανική περιοχή Avantis, η ΓΔ XI D 02 έχει ζητήσει να πραγματοποιηθεί μελέτη εμπειρογνωμόνων και αληθεύει ότι:

α) ο εμπειρογνώμων που θα πραγματοποιήσει τη μελέτη επελέχθη κατόπιν προτάσεως του ως άνωπαλλήλου;

β) ο θεωρούμενος ως αντικειμενικός εμπειρογνώμων, καθηγητής Stubbe από τη Halle, είναι και αυτός μέλος του NABU, πράγμα το οποίο έχει δηλώσει;

4. Συμφωνεί η Επιτροπή με την άποψη, ότι μια προσφυγή του NABU, την οποία επεξεργάζεται μέλος του NABU που επελέγη κατόπιν προτάσεως μέλους του NABU, δεν ανταποκρίνεται σε καμία από τις αρχές για αντικειμενικότητα και διαφάνεια που ισχύουν για τις σχετικές διαδικασίες;

Απάντηση της κας Wallstrm εξ ονόματος της Επιτροπής

(18 Απριλίου 2000)

1. Το πρώτο ερώτημα του Αξιότιμου Μέλους του Ευρωπαϊκού Κοινοβουλίου αφορά τη γερμανική νομοθεσία. Η Επιτροπή δεν έχει την αρμοδιότητα να απαντήσει.

2. Η Επιτροπήπενθυμίζει ότι κάθε ευρωπαίος πολίτης έχει ελεύθερα το θεμελιώδες δικαίωμα να προσχωρήσει στο σύλλογο ή το δόγμα της επιλογής του. Την ελευθερία αυτή έχουν και οιπάλληλοι των Ευρωπαϊκών Κοινοτήτων εφόσον ο Κανονισμός Υπηρεσιακής Κατάστασης των Ευρωπαϊκών Θεσμικών Οργάνων εγγυάται την άσκηση των καθηκόντων τους με απόλυτη αμεροληψία, ανεξαρτησία, αντικειμενικότητα και αρμοδιότητα. Συνεπώς, η Επιτροπή δεν οφείλει να γνωρίζει πού προσχωρούν οιπάλληλοί της. Η Επιτροπήπογραμμίζει ότι οι αποφάσεις της προκύπτουν μετά από συλλογική αξιολόγηση, η οποία πραγματοποιείται από πολλέςπηρεσίες και σε διάφορα ιεραρχικά επίπεδα. Επίσης, δεν έχει κανένα λόγο να αμφιβάλλει για την ακεραιότητα και την αμεροληψία τουπαλλήλου στον οποίο αναφέρεται το Αξιότιμο Μέλος του Ευρωπαϊκού Κοινοβουλίου.

3. Κατά την επιλογή του εμπειρογνώμονα που θα αναλάμβανε να διατυπώσει επιστημονική γνώμη για τηνπόθεση Avantis, η Επιτροπή ζητούσε μια προσωπικότητα με τα εξής προσόντα: αναγνωρισμένη εμπειρογνωμοσύνη στη γνώση των hamsters, ιδιότητα καθηγητή πανεπιστημίου, άριστη γνώση της γερμανικής ή/και της ολλανδικής γλώσσας, μη ανάμειξη στην περιφερειακή συζήτηση για το έργο Avantis. Μόνον με βάση αυτά τα τέσσερα κριτήρια, τα οποία περιέχει η σύμβαση μελέτης που αναφέρει το Αξιότιμο Μέλος του Ευρωπαϊκού Κοινοβουλίου, κατέληξε η Επιτροπή στην επιλογή του καθηγητή Stubbe.

Η Επιτροπή θα ερωτήσει τον καθηγητή για τις τυχόν δραστηριότητές του στον σύνδεσμο NABU. Η Επιτροπή γνωρίζει ότι μεγάλος αριθμός καθηγητών βιολογίας ή οικολογίας είναι μέλη των κύριων συλλόγων προστασίας της φύσης στο κράτος μέλος τους.

4. Με βάση τις πληροφορίες που διαθέτει, το ελεύθερο δικαίωμα των ευρωπαίων πολιτών να προσχωρούν στο σύνδεσμο της επιλογής τους και τις εσωτερικές διαδικασίες ελέγχου και αξιολόγησης των πληροφοριών που της παρέχονται, η Επιτροπή κρίνει ότι η διαδικασία μελέτης τηςπόθεσης Avantis δεν έχει σπιλωθεί από κάποια διαφιλονικία συμφερόντων.

Η Επιτροπή δεν έχει μελετήσει ακόμη την έκθεση του καθηγητή Stubbe. Δεν έχει λάβει θέση για την σχετική καταγγελία ούτε έχει καταλήξει για τα στοιχεία που θα έκρινε σκόπιμο να εξετάσει.